Diari Oficial de la Generalitat Valenciana


Sumari del DOGV 3341, del 30-09-1998 (1998/7583)

Rotlle d'apel·lació número 224/1997. Cèdula de notificació.
-----------------------------------------------------------

### Dades del document

Número de DOGV
:   3341

Data del DOGV
:   30-09-1998

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   1998/7583


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 224/1997. Cèdula de notificació. [1998/Q7583]
  
La Secció Sisena de l'Audiència Provincial de València ha dictat, en el rotlle d'apel·lació número 224/1996, la sentència que té com a encapçalament i part dispositiva el que es diu tot seguit:
  
«Audiència Provincial de València
  
Secció Sisena
  
Sentència número 740
  
- President: Vicente Ortega Llorca
  
- Magistrades:
  
· Ana Pérez Tórtola
  
· Carolina Castillo Martínez
  
València, 27 de juliol de 1998
  
La Secció Sisena d'aquesta Audiència Provincial, sent-ne ponent la magistrada Ana Pérez Tórtola, ha vist les actuacions de judici de menor quantia, promogudes davant el Jutjat de Primera Instància número 1 de Mislata per la comunitat de propietaris de la finca del carrer del Regatxo, número 13 contra Povi, SA, el senyor Juan A. Suay Martínez, Prohosa i el senyor Luis Almecija Fuertes sobre danys i perjudicis; pendents davant d'aquesta Secció en virtut del recurs d'apel·lació interposat per Prohosa, SA, representat pel procurador Antonio García Reyes Comino i dirigit pel lletrat Ignacio Carrau Criado, i el demandat apel·lant, el senyor Luis Almecija Fuertes, representat per la procuradora Alicia Ramírez Gómez i dirigit pel lletrat Francisco Real Cuenca. L'apel·lat, Povi, SA, no ha comparegut, i ha comparegut l'apel·lat, la comunitat de propietaris de la finca del carrer del Regatxo, número 13, representat per la procuradora Teresa Pérez Orero i dirigit per la lletrada Inmaculada Canal Castellas, i l'apel·lat, el senyor Juan A. Suay Martínez, representat per la procuradora Elena Gil Bayo i dirigit pel lletrat José Luis Martínez Morales.
  
Decisió
  
1. Estimar en part els recursos d'apel·lació formulats per la representació de Prohosa i del senyor Luis Almecija Fuertes davant la sentència de data 22 d'abril de 1996, dictada pel Jutjat de Primera Instància número 1 de Mislata, en el sentit de fixar en 2.200.520 pessetes la quantitat a què són condemnats a pagar tots els codemandats, Povi, SA, Prohosa, SA, el senyor Luis Almecija Fuertes i el senyor Juan Andrés Suay Martínez, xifra que haurà de ser actualitzada en fase d'execució de sentència d'acord amb els costos de reparació i de despeses necessàries que haja de comportar l'execució de la reparació avui vigents.
  
2. Escau, també, estimar l'adhesió a l'apel·lació formulada per la comunitat de propietaris del carrer del Regatxo, número 13, de Mislata, en el sentit de condemnar, així mateix, conjuntament i solidàriament el senyor Juan Andrés Suay Martínez, juntament amb la resta dels codemandats, al pagament de les quantitats indicades.
  
3. Confirmar els altres pronunciaments de la decisió de la sentència apel·lada.
  
4. No escau realitzar pronunciament pel que fa a les costes causades en aquesta alçada.
  
I, quan pertoque, amb un certificat literal d'aquesta resolució i l'ofici oportú, retorneu les actuacions originals al jutjat de procedència.
  
Aquesta és la nostra sentència, de la qual s'unirà un certificat al rotlle, que pronunciem, manem i firmem.
  
No s'hi pot interposar recurs de cassació.»
  
Aquesta cèdula es publica en el Diari Oficial de la Generalitat Valenciana, a fi que valga de notificació a la part incompareguda, Povi, SA.